သင်ခန်းစာ (၈)

ကတိတော်

မေလ ၁၄ - ၂ဝ

ဥပုသ်နေ့မွန်းလွဲပိုင်း မေလ ၁၄ ရက်

ဖတ်ရန်ကျမ်းချက်များ။ က၊ ၂၂။ ဟေဗြဲ၊ ၁၁း၁၇။ ဝတ်၊ ၁၈း၂၁။ ယော၊ ၁း၁-၃။ ရောမ၊ ၅း၆-၈။ က၊ ၂၃-၂၅။ ရောမ၊ ၄း၁-၁၂။

အလွတ်ကျမ်းချက်

‘‘အာဗြဟံသည်အို၍၊ အသက်ကြီးရင့်လှပြီ။ ထာဝရဘုရားသည် အရာရာ၌ သူ့ကို ကောင်းချီးပေးတော်မူပြီ’’ (က၊ ၂၄း၁)။

နောက်ဆုံးမှာတော့ ဘုရားသခင်သည်စာရဲကို အာဗြဟံ၏မျိုးစေ့ဖြင့် သားယောက်ျားတစ်ဦးကို မွေးဖွားစေရန်ကတိပေးခဲ့သည်။ ‘‘အသက်အရွယ်ကြီးပြီ’’ (က၊ ၂၁း၂)၊ သူငယ်၏နာမည်ကို ဣဇာက်ဟုမှည့်ခဲ့သည် (က၊ ၂၁း၁-၅)။ သို့သော် အာဗြဟံ၏အကြောင်းသည် ထိုထက်များစွာရှိနေသေးသည်။ မောရိယ တောင်ပေါ်သို့ သားတော်ကိုခေါ်သွားပြီး ယဇ်ကောင်အဖြစ်ပူဇော်ရန်အထိ ဖြစ်သည်။ ဣဇာက်၏နေရာ၌ သိုးထီးကိုအစားထိုးပေးသည်တိုင် (က၊ ၂၂း၁၃) ဘုရားသခင်သည်သူ၏အမျိုးမှ ပေါက်ဖွားလာသောလူမျိုးကို ကောင်းချီး ပေးတော်မူသည် (က၊ ၂၂း၁၇၊ ၁၈)။ ထိုသို့ဆင်းသက်လာခဲ့သောအမျိုးမှ ယေရှုရှင်ဖွားမြင်လာသည် (တ၊ ၁၃း၂၃)။ အံ့သြဖွယ်ရာ (အချို့အချိန်၌ ဒုက္ခရောက်ခဲ့သော်လည်း) ကယ်တင်ခြင်း၏စီမံကိန်းကြီးကို ဖော်ပြသော အကြောင်းအရာပင်ဖြစ်သည်။

ဝိညာဉ်ရေးရာ၌ နက်နဲသောသင်ခန်းစာဖြစ်နေစေကာမူ အာဗြဟံ၏ မိသားစုဝင်သည် ခက်ခဲခြင်းအပေါင်းနှင့်ရင်ဆိုင်ခဲ့ရသည်။ မောရိယတောင်၌ ဖြစ်ခဲ့သောကိစ္စပြီး၍ မကြာမီစာရာသေဆုံးခဲ့သည် (က၊ ၂၃)၊ ဣဇာက်သည် မိတဆိုးလေးဘဝဖြင့် ကျန်ရစ်ခဲ့ရသည်။

ယင်းနောက်မှာအာဗြဟံသည် ရှေ့လာမည့်အသက်တာသည် သေချာမှန်ကန်စေရန် လုပ်ဆောင်မှုပြုခဲ့သည်။ သူ၏သားကို ရေဗက္ကနှင့် လက်ထပ်ထိမ်းမြားပေးသည် (က၊ ၂၄)။ ရေဗက္က၌ သားအမြွာနှစ်ယောက် မွေးဖွားလာသည် (က၊ ၂၅း၂၁-၂၃)။ အာဗြဟံ ကိုယ်တိုင်သည်လည်း နောက်မိန်းမတစ်ဦးဖြစ်သော ကေတုရ၊ အမည်တွင်သည့်မယားကို လက်ထပ်ယူပြန်၍ သားသမီးများစွာမွေးဖွားပေးပြန်သည် (က၊ ၂၅း၁-၆)။ ယခုအပတ်သင်ခန်းစာမှာ အာဗြဟံအသက်ဆုံးသည်အထိ ပြုလုပ်ခဲ့သမျှကို ကျွန်ုပ်တို့လေ့လာသွားပါမည် (က၊ ၂၅း၇-၁၁)။

တနင်္ဂနွေနေ့ မေလ ၁၅ ရက်

မောရိယတောင်

က၊ ၂၂း၁-၁၂ နှင့် ဟေဗြဲ ၁၁း၁၇ ကိုဖတ်ပါ။ ယင်းစမ်းသပ်မှုသည် မည်သို့အဓိပ္ပာယ်ရှိသနည်း။ ထိုအံ့ဖွယ်အခြေအနေသည် မည်သည့် ဝိညာဉ်ရေး သင်ခန်းစာကို ပေးနိုင်သနည်း။

--------------------------------------------------------------------------------------------------

က၊ ၂၂ သည် တွေးခေါ်စရာနှင့်အနုပညာမြောက်သော ရေးသားချက် တစ်ရပ်ဖြစ်သည်။ ဘုရားတရားလေ့လာသူများနှင့် သက်ဆိုင်ရုံသက်သက်မကပါ။ ဘုရားရှင်စမ်းသပ်သော ခက်ခဲသည့်အကြောင်းနှင့်ပတ်သက်၍ နောက်ပိုင်း လူသားများအတွက် သမ္မာကျမ်းစာ၌ လူကိုပူဇော်ခြင်းဓလေ့အား တားမြစ်လိုက်ခြင်းဖြစ်သည် (ဝတ်၊ ၁၈း၂၁)။ ဣဇာက်နှင့်ပတ်သက်သော ထာဝရပဋိညာဉ်၏ကတိတော်ကိုလည်း အသေအချာ ဆန့်ကျင်နေပါသည် (က၊ ၁၅း၅)။

ဘုရားရှင်သည် သူအားခေါ်ရခြင်း၏အကြံအစည်သည် မည်သို့နည်း။ အဘယ်ကြောင့်ခါးသီးခက်ခဲသော နည်းလမ်းဖြင့် စမ်းသပ်ခဲ့ပါသနည်း။

ဟေဗြဲဘာသာစကားဖြင့်ရေးသားသော ဓမ္မဟောင်းကျမ်း၌ ‘‘နိစ်စပ်’’ ဟူသောဝေါဟာရကိုသုံးထားသည်။ အဓိပ္ပာယ်မှာ ‘‘စမ်းသပ်ခြင်း’’ ဖြစ်သည်။ ဆန့်ကျင်ဘက် တွေးခေါ်ချက်နှစ်မျိုး ပါဝင်နေသည်။ တရားစီရင်ခြင်း၊ လူတစ်ယောက်၏စိတ်ကိုသိရန် တရားစီရင်ခြင်းမျိုးဖြစ်သည် (က၊ ၂၂း၁၂)။ တစ်ဖက်၌လည်း ထိုစမ်းသပ်ခြင်း၏အစား ဘုရားသခင်၏ကရုဏာတော် အသေအချာပါရှိလာကြောင်းလည်း အဓိပ္ပာယ်ရှိသည် (ထွ၊ ၂ဝး၁၈-၂ဝ)။

ယင်းကိစ္စ၌ အနာဂတ်ပျောက်ဆုံးနေသော အာဗြဟံ၏လမ်းကို ဘုရားရှင် ညွန်ပြပေးခဲ့သည်။ အဘယ်ကြောင့်ဆိုသော် ဘုရားသခင်ကို ကိုးစားယုံကြည်ခြင်းကြောင့် ဖြစ်သည်။ ဘုရားရှင်ခိုင်းသမျှ သူလုပ်ဆောင်မည် ဖြစ်သည်။ နားလည်ရန် မည်မျှပင်ခက်ခဲနေပါစေ၊ သူလုပ်ဆောင်သွားမည်သာ ဖြစ်သည်။ ကျွန်ုပ်တို့နားမလည်နိုင်သောကိစ္စဖြစ်နေလျှင် ယုံကြည်ခြင်းသည် မည်မျှလိုအပ်သနည်း။

သမ္မာကျမ်းစာ၌ဖော်ပြသော ယုံကြည်ခြင်းကဏများ၌ ကျွန်ုပ်တို့အတွက် ဘုရားရှင်ကိုပေးဆပ်ရန်သိပ်မလိုပါ။ သံသယစိတ်ကင်းခြင်းသာလိုသည် (ရော၊ ၁၂း၁)၊ ကိုယ်တော်ကိုယုံကြည်ကိုးစားခြင်းသည် ကရုဏာတော်ကိုရရှိရန် သာဖြစ်သည်။ ကျွန်ုပ်တို့မစွမ်းဆောင်နိုင်ကြောင်းကို နားလည်ရန်သာရှိသည်။

ယင်းသို့မှန်ကန်မှုသည် နောက်ဆက်တွဲလိုက်ပါလာစမြဲဖြစ်သည်။ အာဗြဟံ၏အကျင့် လုပ်ဆောင်မှုအားလုံး၌စွန့်စားသူ၊ နာကျင်ခြင်းစိတ်နှင့် ပြည့်ဝနေပါသည်။ သားငယ်လေးနှင့် အတူလျှောက်သွားစဉ် ခံစားရသော ခံစားချက်သည် မည်မျှနာကျင်မည်ကိုစဉ်းစားကြည့်ပါ။ ဘုရားရှင်သည် သူ့အတွက်အကောင်ပြင်ဆင် ပေးမည်ကိုသိနေလျက် သူသည်နာကျင်ခံစား နေရပါမည်။ ဖြစ်သမျှအကြောင်း အကောင်းကြီးပဲဟု ယုံကြည်နေသော်လည်း အဘယ်ကြောင့် ဆောက်တည်ရာ မရရှိသနည်း။ အကြောင်းမှာ ဘုရားရှင်ကိုယ်တိုင် သိုးထီးတစ်ကောင်ကို ပြင်ဆင်ပေးထားသည်။ ယေရှုရှင်သည်ပင် ကယ်တင်ခြင်း၏ မျှော်လင့်စရာ ဖြစ်ကြောင်းကို ညွန်ပြပေးနေပါသည်။

အာဗြဟံသည် ကရုဏာတော်အကြောင်းကို နားလည်ရပါသည်။ ကယ်တင်ခြင်းသည် ဘုရားရှင်အတွက် ကျွနု်ပ်တို့လုပ်ဆောင်မှုပြုနိုင်မှ ရသည်မဟုတ်။ ဘုရားရှင်သာ ကျွနု်ပ်တို့ကိုလုပ်ဆောင်ပေးခြင်းဖြစ်သည် (ဧဖက်၊ ၃း၈ ကို ရောမ၊ ၁၁း၃၃ နှင့်ယှဉ်ကြည့်ပါ)။ အာဗြဟံကဲ့သို့ ကျွနု်ပ်တို့လည်း ဘုရားသခင်အတွက် လုပ်ဆောင်ပေးရမည် ဟု ပေါ်လွင်နေတတ်သည်။ အာဗြဟံ၏လုပ်ရပ်သည် စွန့်စားခဲ့ရပုံပေါ်ပါသည် (ယာကုပ်၊ ၂း၂-၂၃)။

အာဗြဟံနှင့်ဣဇာက်ကို မောရိယတောင်ပေါ်၌ ဖြစ်ခဲ့သောအကြောင်းမှာ သင်၏ယုံကြည်ခြင်းအတွက် မည်သို့ရှိရမည်ကိုေဖာ်ြပေပးပါသလား။

တနင်္လာနေ့ မေလ ၁၆ ရက်

ဘုရားရှင်ပြင်ဆင်တော်မူလိမ့်မည်

က၊ ၂၂း၈၊ ၁၄၊ ၁၈ ကိုဖတ်ပါ။ ဘုရားရှင်သည် မိမိ၏ကတိတော်ကို မည်သို့ပြည့်စုံစေရန် ပြင်ဆင်ထားမည်နည်း။ မည်ကဲ့သို့ပြင်ဆင်ခဲ့သနည်း။

--------------------------------------------------------------------------------------------------

ဣဇာက်ကိုယဇ်ကောင်အဖြစ်ပူဇော်ရန် ဘုရားရှင်တောင်းသောအခါ အာဗြဟံသည် ငြင်းပယ်ခြင်းမပြုသောအဖြေဖြင့် ပြန်၍တုံ့ပြန်ခဲ့သည်။ ‘‘ဘုရားရှင်ပြင်ဆင်ပေးလိမ့်မည်’’ ဖြစ်သည်။ သိုးသငယ်ကို ဘုရားသခင်သည် မိမိအဖို့ပြင်ဆင်တော်မူလိမ့်မည်။ (က၊ ၂၂း၈) ဟေဗြဲ၏စကားအရ အဓိပ္ပာယ်မှာဘုရားရှင်သည် မိမိအဖို့သိုးသငယ်ကို ပြင်ဆင်ပေးမည်ဟု ဆိုထားသည်။ ကြိယာပုဒ်၏ ‘‘ပြင်ဆင်သည်’’ ‘‘ယယ်အဲလို’’ ဟုသုံးထားသည်မှာ မိမိအဖို့ ပြင်ဆင်သည်ဟူ၍လည်းကောင်း တိုက်ရိုက်ပြန်ဆိုလျှင် မိမိအဖို့ ရှာဖွေမည်ဟု အဓိပ္ပာယ်ရှိပါသည်။

ကျွန်ုပ်တို့ကိုပြသပေးထားသည့်အချက်မှာ ကယ်တင်ခြင်းစီမံကိန်းပင် ဖြစ်သည်။ ဘုရားသခင်သည် ကျွန်ုပ်တို့ရှိသမျှအပြစ်ကြွေးကို အားလုံးပေးဆပ်ခြင်း ဖြစ်သည်။

ယောဟန် ၁း၁-၃ နှင့် ရောမ၊ ၅း၆-၈ ကိုဖတ်ပါ။ ကပ်တိုင်ပေါ်မှ အဖြစ်အပျက်ကို မည်သို့နားလည်ခွင့်ပေးသနည်း။ မောရိယတောင်ပေါ်၌ ကြိုတင်ဆက်ကပ်ခြင်းအရိပ်ကို ပြသပေးနေခဲ့ပါသလား။

-----------------------------------------------------------------------------------

မောရိယတောင်တော်ပေါ်၌ ရှေးလွန်လေပြီးသောကာလများစွာကပင် ချုံပုတ်၌ ချိုညှိလျက်နေသော ယဇ်သိုးထီး (က၊ ၂၂း၁၃) သည် ယေရှုရှင်ကို ဆိုလိုနေပါသည်။ သူသည် ဘုရားရှင်ကိုယ်တော်တိုင် ‘‘ရှာဖွေခဲ့သော’’ ယဇ်ကောင် ဖြစ်ခဲ့သည်။ နောင်အချိန်၌ အာဗြဟံရှင်းပြချက်အရ ‘‘တောင်ပေါ်မှာ ထာဝရဘုရား ပြင်ဆင်တော်မူသည်’’ (က၊ ၂၂း၁၄)။ ယေရှုရှင်ကိုယ်၌မှ အာဗြဟံကြိုတင် ပုရောဖက်ပြုသောစကားကို ပြန်၍ဆိုခဲ့သည်မှာ ‘‘သင်တို့အဘအာဗြဟံသည် ငါကြွလာမည့် အချိန်ကာလကို မြော်မြင်ခြင်းငှာ အလွန်အလိုရှိ၏။ မြင်ရသောအခါဝမ်းမြောက်ခြင်းသို့ ရောက်သည်ဟု မိန့်တော်မူ၏’’ (ယော၊ ၈း၅၆)။

‘‘အာဗြဟံ၏စိတ်၌မှန်ကန်သော ဧဝံဂေလိကိုဖြစ်စေခဲ့သည်။ ယုံကြည်ခြင်းကိုလည်း စမ်းသပ်ခံခဲ့သည်။ သူ၏သားငယ်ကို ဘုရားသခင်မှ သတ်ပစ်ရန် တောင်းဆိုခြင်းအမိန့်တော်ကို နာခံခဲ့သည်။ သူရင်ဆိုင်ခဲ့ရသော နာကျင်ဖွယ်နေ့ရက်သည် ဘုရားရှင်မှ လူသားများအားကယ်တင်ခြင်းအတွက် မည်မျှကြီးမားသော ကြောက်မက်ဖွယ်ဖြစ်ရပ်ကြီးဖြစ်နေကြောင်းကို နားလည်ခွင့် ရရှိစေပါသည်။ ရေးဘိုးဘေးနှင့်ပ‌ရေဖက်များ စ. ၁၅၄.

ကပ်တိုင်တော်၌ ဘုရားရှင်ကိုယ်တိုင်ရင်ဆိုင်ခဲ့ရသော နာကျင်မှုသည် ကျွန်ုပ်တို့၏ ကိုယ်စားဖြစ်သည်ကို ကျွန်ုပ်တို့ကောင်းစွာနားလည်စေပါသလား။ ကျွန်ုပ်တို့အတွက်၊ ပြုပေးတော်မူခဲ့သမျှအတွက် မည်သို့တုံ့ပြန်ရန် တာဝန်ရှိပါသနည်း။

အင်္ဂါနေ့ မေလ ၁၇ ရက်

စာရာသေဆုံးခြင်းအကြောင်း

က၊ ၂၂း၂၃ ၌ ရေဗက္ကာဖွားမြင်လာခြင်းမှတ်တမ်းရှိခဲ့သည်။ နောက်ပိုင်း၌ ရေဗက္ကကို ဣဇာက်နှင့်ထိမ်းမြားပေးရန်အကြောင်းဖြစ်သည် (က၊ ၂၄)။ ထိုနည်းတူ အာဗြဟံ၏မယားစာရာသေဆုံးခြင်းနှင့် သဂြိုဟ်မြှုပ်နှံခြင်းအကြောင်း မှတ်တမ်းလည်း ပါရှိခဲ့သည် (က၊ ၂၃)။အာဗြဟံသည်လည်း နောက်မယားကေတုရကို ထပ်မံထိမ်းမြားခြင်း အကြောင်းပါရှိသည် (က၊ ၂၅း၁-၄)။

က၊ ၂၃ ကိုဖတ်ပါ။ စာရာ၏သေဆုံးခြင်းနှင့် မြှုပ်နှံသဂြိုဟ််ခြင်း အကြောင်းသည် အာဗြဟံအား ဘုရားရှင်၏ကတိတော်ကို မည်သို့ပြည့်စုံ စေပါသနည်း။

--------------------------------------------------------------------------------------------------

စာရာ၏သေဆုံးခြင်းအကြောင်းကို ရေးသားဖေါ်ပြခြင်း၌ သူမနာမကျန်း သေခြင်း အကြောင်းအရင်းမှ သားဣဇာက်ကို ယဇ်ပူဇော်ရန်အကြောင်းကြားရ၍ စိတ်ထိခိုက်ခြင်း ကြောင့်ဖြစ်မည်ဟုယူဆသည်။ တချို့သောကိစ္စများ၌ စာရာသည် ခင်ပွန်းသည် အာဗြဟံနှင့်အတူ စုံစမ်းခြင်းစမ်းသပ်ခံခဲ့ရပါသည်။ ခင်ပွန်းသည် နှင့်အတူ အတည် တကျမရှိ၊ လှည့်လည်သွားရရင်း ယုံကြည်ခြင်းကို စမ်းသပ်ခံခဲ့ရသည် (က၊ ၁၂း၁၁-၁၃)။

စာရာသည် မိမိကိုအနှောင့်အယှက်ဖြစ်စေလာသော အကြောင်းရှိလျှင် တိတ်ဆိတ်စွာ နေတတ်သည့် အမျိုးသမီးမျိုးမဟုတ်ပါ (က၊ ၁၆း၃-၅။ က၊ ၁၈း၁၅။ က၊ ၂၁း၉၊ ၁ဝ)။ သူမ၏တိတ်ဆိတ်ခြင်း၊ သူမ၏ကွယ်လွန်ခြင်းသည် အချိန်ကိုက် ဖြစ်လာသောအချိန်ဖြစ်သည်။ အသက်ရှင်နေထိုင်သွားလာခဲ့စဉ်ကို အမှတ်ရစေပါသည်။ စာရာအသက်အရွယ်ကြီးရင့်လာသောအကြောင်း (က၊ ၂၃း၁)၊ အာဗြဟံအသက် အရွယ်ကြီးရင့်လာသောအကြောင်းကို ဖော်ပြထားသည် (က၊ ၂၄း၁၁)။ ထိုအကြောင်းအရာတို့သည် အရေးပါသော အကြောင်းအရာများဖြစ်သည်။

ဓမ္မဟောင်းတစ်ကျမ်းလုံး၌ အမျိုးသမီးများစွာအကြောင်းကို ဖော်ပြထားသော်လည်း အသက်အရွယ် သက်တမ်း နှစ်အတိအကျ မည်မျှအသက်ရှည်ကြောင်းကို စာရာတစ်ဦးတည်းသာ ဖော်ပြခံခဲ့ရသည်။ စာရာအတွက် သင်္ချိုင်းဂူ နေရာ ဝယ်ယူသည့်ကိစ္စ(အခန်းကြီးတစ်ခန်းလုံးကို လွမ်းမိုးထားသောအကြောင်းဖြစ်သည်) သူမ၏သေဆုံးခြင်းအကြောင်းထက်ပို၍ ဖော်ပြထားသေးသည်။ ကတိတော်ပြည်နှင့် လည်းဆက်စပ်မှုရှိသည်။

သူမသည် အထူးသဖြင့် ‘‘ခါနာန်ပြည်’’ တွင်သေဆုံးခဲ့ကြောင်း သိရှိရသည် (က၊ ၂၃း၂)။ ဘုရားရှင်သည် ကတိထားတော်မူသောပြည်၌ စာရာသေဆုံးခဲ့ကြောင်းကို မှတ်သားရသည်။ အာဗြဟံ၏မိသားစုများအတွင်း စာရာသည် ပထမဦးဆုံး ကွယ်လွန်သူဖြစ်သည်။ သူမကို ကတိတော်ထားသော ပြည်၌သဂြိုဟ်ခဲ့ရသည်။ အာဗြဟံသည် မိမိကိုယ်ကို ‘‘သူစိမ်းဧည့်သည်’’ (က၊ ၂၃း၄) အဖြစ် အသိအမှတ်ပြုထားခဲ့သည်။ ထိုကြောင့်မြေသင်္ချိုင်း နေရာအတွက်နယ်ခံလူများနှင့် အချေအတင်စကားပြောဆိုခဲ့သည်။ ဟေသ၏ အမျိုးအနွယ်များနှင့် အကျေအလည် ဆွေးနွေးဝယ်ယူခဲ့သည်။ ထင်ရှားသော သဘောမှာ အာဗြဟံသည် စာရာ၏အလောင်းကို မြှုပ်နှံရန်သက်သက် ရည်ရွယ်ချက်မရှိဘဲ အတည်တကျနေထိုင်သွားရန် အကြံ အစည် ရှိနေပါသည်။

က၊ ၂၃း၆ ကိုဖတ်ပါ။ အာဗြဟံ၌ရှိသောသဘောထားသည် ကျွနု်ပ်တို့အတွက် မည်သည့်သင်ခန်းစာရစေပါသနည်း။ သူအား ဘုရားရှင်အသုံးပြုတော်မူကြောင်းကို နားလည်သဘောပေါက်ရန် အရေးကြီးပါသလား။

ဗုဒ္ဓဟူးနေ့ မေလ ၁၈ ရက် ဣဇာက်အတွက်မယားတစ်ယောက်

က၊ ၂၄ သည် ဣဇာက်၏ထိမ်းမြားလက်ထပ်ခြင်းအကြောင်းကို ရေးသားထားသည်။ စာရာကွယ်လွန်သေဆုံးခြင်းသည် ထိမ်းမြားခြင်း အကြောင်းအရာနှင့်ဆက်စပ်မှုရှိသည်။

က၊ ၂၄ ကိုဖတ်ပါ။ ခါနာန်အမျိုးသမီးများနှင့် ထိမ်းမြားလက်ဆက်ခြင်း မပြုရန် အာဗြဟံအဘယ်ကြောင့် အထူးအလေးထားသနည်း။

-----------------------------------------------------------------------------------

အာဗြဟံသည် မိမိမယားအတွက် သဂြိုဟ်မည့်မြေနေရာကို အလိုရှိခဲ့ခြင်းမှာ ဘုရားသခင်သည် ထိုပြည်ကိုအပိုင်စားအမွေခံအဖြစ် မိမိ၏လူမျိုးအတွက် ကတိပေးထားခြင်းကြောင့်ဖြစ်သည်။ အာဗြဟံကိုယ်တိုင် ဣဇာက်အားအခြား နေရာများသို့ ပြောင်းရွေ့နေထိုင်ရန် အလိုမရှိခြင်းကြောင့် ဖြစ်သည် (က၊ ၂၄း၇)။ ဣဇာက်သည်မိမိ၏သတိုးသမီးကို မိမိ၏ မိခင်နေထိုင်ခဲ့သော တဲအတွင်း ခေါ်ဆောင်လာခဲ့သည်။ စာရာ၏တဲသို့ ပြန်၍ခေါ်လာခဲ့သည်။ မှတ်တမ်းမှတ်ရာအတိုင်း ရေဗက္ကသည် မိခင်သေဆုံးခြင်းကြောင့် ဝမ်းနည်းကြေကွဲနေသောဣဇာက်ကို နှစ်သိမ့်ခဲ့သည် (က၊ ၂၄း၆၇)။ စာရာ၏သေဆုံးခြင်းအကြောင်းကို ညွန်ပြပေးခဲ့သည်။ ဣဇာက်သည် မိခင်ကွယ်လွန်ခဲ့သောကြောင့် အလွန်မှပင်ဝမ်းနည်းကြေကွဲ ခဲ့ရသည်။

အကြောင်းအရာဖြစ်စဉ်၌ ဆုတောင်းခြင်းနှင့် တောင်းဆုများ ပြည့်စုံခဲ့သည့်အကြောင်း၊ ဘုရားသခင်သည် လူသားများ၏လွတ်လပ်ခွင့်ကို ပြင်ဆင်ပေးကြောင်းပါရှိပါသည်။ အာဗြဟံ၏ဆုတောင်းခြင်းနှင့် စတင်ပါသည်။ ‘‘ကောင်းကင်မြေကြီးအရှင်ဘုရားသခင်၊ ထာဝရဘုရားကိုတိုင်တည်၍ ငါကျိန်ဆိုစေပါမည်’’ ဟုဆို၏ (က၊ ၂၄း၃)။ ထိုသို့ဆုတောင်းခြင်းမျိုးသည် ပထမဦးဆုံးအချိန် ဖန်ဆင်းတော်မူသောအရှင်ကို အသိအမှတ်ဦပဆုတောင်းခြင်း ဖြစ်သည်။ (က၊ ၁း၁။ က၊ ၁၄း၁၉) အာဗြဟံ၏မျိုးဆက်မွေးဖွားလာခြင်းကို တိုက်ရိုက်ဆုတောင်းသောဆုတောင်းချက်နှင့် မေရှိယအရှင်မွေးဖွားခြင်းကို အတည်ပြုသောဆုတောင်းခြင်းဖြစ်သည်။

‘‘ကိုယ်တော်၏ကောင်းကင်တမန်’’ နှင့် ‘‘ကောင်းကင်ဗိုလ်ခြေတို့၏အရှင်’ (က၊ ၂၄း၇) ကိုညွန်းဆိုခြင်း၌ ဣဇာက်အားကယ်တင်ရန် ကောင်းကင်မှ ဆင်းသက်လာသော ကောင်းကင်တမန်ကို ပြန်၍ညွန်ပြခဲ့သည် (က၊ ၂၂း၁၁)။

စကြဝဠာကိုထိန်းချုပ်ထားသော ထာဝရဘုရားရှင်သည် ဣဇာက်အားသတ်မည့် ဆဲဆဲဝင်လာ၍ ကာကွယ်ကယ်တင်ပေးသော ကောင်းကင်တမန်ပင်ဖြစ်သည်။ ထိုဘုရားရှင်ကပင် ထိမ်းမြားလက်ဆက်ခြင်း အကြောင်းကို ပဲ့ပြင်ဖော်ဆောင် ပေးမည့်အရှင်ဖြစ်သည်။

ဘုရားသခင်၏ခေါ်တော်မူခြင်းကို တုံ့ပြန်ရန်ဝတ္တရားကို လက်မခံသော အမျိုးသမီးတစ်ဦး ဖြစ်ခဲ့လျှင်လည် အာဗြဟံသည် ပွင့်ပွင့်လင်းလင်း စေလွတ်ခြင်းကိုပြုခဲ့သည်။ ဘုရားသခင်သည် တန်ခိုးတော်နှင့်စုံလင်သည်ဖြစ်၍ သူ၏စကားတော်ကို အတင်းအကျပ်နာခံရမည်ဟူ၍မရှိပါ။ ဧလျာဇာ၏နောက်သို့ ရေဗက္ကလိုက်ပါလာစေရန် ဘုရားရှင်ပြင်ဆင်ပေးထားသော်လည်း သူမ၌ လွတ်လပ်စွာရွေးချယ်ခွင့်ပေးထားသည်။ လိုက်လိုကလိုက်လာနိုင်သော်လည်း မလိုက်လိုက မိမိသဘောအတိုင်း ဆုံးဖြတ် နိုင်ပါသည်။ သူမအား အတင်းဆွဲခေါ်လာစရာအကြောင်းမရှိပါ။

သို့ဖြစ်၍ ဘုရားရှင်သည် လျှို့ဝှက်သောနည်းဖြင့် ကျွနု်ပ်တို့အား မည်သို့ ကောင်းချီးသွန်းလောင်းပေးကြောင်း သင်ခန်းစာရရှိစေပါသနည်း။ လူသား တစ်ဦးအတွက် လွတ်လပ်စွာဆန္ဒအလျောက် ရွေးချယ်ခွင့်ရှိသည်။ ထိုရွေးချယ်ခြင်းကို ကိုယ်တော်မည်သို့မျှအနိုင်အထက်မဦပပါ။ (ကိုယ်တော်သာ အနိုင်အထက်ပြုလျှင် လွတ်လပ်သောစိတ်ဆန္ဒကို ခွင့်ပြုခြင်းမဟုတ်တော့ပါ) လူသားတို့၏လွတ်လပ်ခွင့်ကို ကန့်သတ်ခြင်းမျိုးဖြစ်လာတော့မည်။ များပြားလှသောကြောက်မက်ဖွယ်ကောင်းသည့် အပြစ်များဖြစ်လာခြင်းသည်ထိုလွတ်လပ်စွာရွေးချယ်ပိုင်ခွင့်ပေးထားခြင်းမှလည်းဖြစ်လာခဲ့ပြီ။ နောက်ဆုံး၌ ဘုရားရှင်၏ကောင်းမြတ်ခြင်းမေတ္တာတော်သည် ကျွန်ုပ်တို့ကိုယုံကြည်ဖွယ် ဖြစ်စေသည်။

အရာရာတိုင်းသည် ဘုရားရှင်၏အလိုတော်သာဖြစ်ကြောင်းကို ကျွန်ုပ်တို့ မည်သို့စိတ်သက်သက်သာသာထားရှိနိုင်ပါသနည်း။ ကိုယ်တော်သည် စီစဉ် လုပ်ဆောင်ပေးနေပါသည်။ ဒံယေလအခန်းကြီး (၂) ကို လေ့လာခြင်းဖြင့် ကျွနု်ပ်တို့ကို မည်သို့ညွန်ပြပေးသနည်း။

ကြာသပတေးနေ့ မေလ ၁၉ ရက်

အာဗြဟံအတွက်မယားတစ်ယောက်

က၊ ၂၄း၆၇-၂၅း၁-၈။ အာဗြဟံ၏နောက်ဆုံးအသက်တာ အချိန်ကလေးအတွက် မည်သို့အဓိပ္ပာယ်သက်ရောက်စေနိုင်သနည်း။

--------------------------------------------------------------------------------------------------

စာရာသေဆုံးသည်နောက် အာဗြဟံသည် တစ်ဖန်မယားတစ်ယောက် ထပ်ယူပြန်သည်။ ဣဇာက်ကဲ့သို့ပင်သူသည်လည်း နှစ်သိမ့်ခြင်းရရှိရန်အတွက် ဖြစ်သည်။ စာရာသေဆုံးသွားခြင်းကြောင့် ဝမ်းနည်းရခြင်း၊ ဖြေသိမ့်ရန်အတွက် နောက်ထပ် မယားတစ်ယောက်ယူခဲ့သည် (က၊ ၂၄း၆၇)။ ဘိုးဘေးကြီး အာဗြဟံ၏စိတ်ထဲ၌ ဣဇာက်ကိုမြင်တိုင်း သေဆုံးသွားခဲ့သည့်စာရာကို တစ်နုံ့နုံ့လွမ်းဆွတ်နေရသည်။

အသစ်တစ်ယောက်ထပ်မံယူသော မယားကေတုရအကြောင်း ရှင်းရှင်းလင်းလင်း ရေးသားထားခြင်းမရှိပါ။ ကေတုရ၏သားများနှင့် ဟာဂရ၏သားများအကြောင်းကို ရာဇဝင်တင်ရေးသားခြင်းနှင့် ဟာဂရနှင့်ကေတုရအမည်များကိုလည်း အရေးတကြီး ရေးသားဖော်ပြလေ့မရှိပါ။ ဟာဂရနှင့်အာဗြဟံသားယောက်ျား ထွန်းကားခဲ့သကဲ့သို့ ကေတုရနှင့် သားယောက်ျားများထွန်းကားခဲ့သည်ဟူ၍သာ အပေါ်ယံသဘောရေးကာ၊ ထိုသားများကိုအဝေးသို့ပို့စေပြီး ဝိညာဉ်ရေးလွမ်းမိုးခြင်းအကြောင်းအဖြစ် စာရာနှင့် ရရှိသောသားဣဇာက်ကိုသာ အထူးသဖြင့်သတ်မှတ်ချက်ရယူထားသည်။

သူ၌ရှိသမျှပိုင်ဆိုင်မှုအားလုံးကိုလည်း ဣဇာက်ကိုသာပေးခဲ့သည် (က၊ ၂၅း၅)။ မယားအငယ်တို့၏သားများကိုမူ လက်ဆောင်များသာပေးခဲ့သည် (က၊ ၂၅း၆)။ ကေတုရနှင့်ဟာဂရတို့ကို မယားငယ်သဘောအတိုင်းသာ သတ်မှတ်သည်။ ဣရှမေလ၏အမျိုးအနွယ်ဆင်းသက်ခြင်းအကြောင်း၊ ကေတုရနှင့်ထိမ်းမြားခြင်းနောက် အာဗြဟံ၏မျိုးဆက်အကြောင်း၊ ကေတုရသည် အာဗြဟံနှင့် သားခြောက် ယောက်ရရှိ ခဲ့သည်။ နဂိုရှိသောသားဣဇာက်နှင့် ဣရှမေလ စုစုပေါင်း ရှစ်ယောက်ဖြစ်မည်။ လူမျိုးများတို့၏ဖခင်အြဖစ်အာဗြဟံသည် ခံယူခွင့်ရမည် ကတိတော် ကျေးဇူးကြောင့် ဖြစ်သည်။

ဒုတိယမျိုးဆက်ဆင်းသက်ခြင်းကို ဣရှမေလမှရေတွက်ခဲ့သည်။ သူသည်လည်း လူမျိုး (၁၂) မျိုးကိုဖြစ်ပွားစေသည် (က၊ ၁၇း၂ဝ)။ ယာကုပ်နှင့် အဦပိင်အဆိုင် လူမျိုးများပြားလာခြင်းမျိုးဖြစ်သည် (က၊ ၃၅း၂၂-၂၆)။ ဘုရားရှင် ၏ပဋိညာဉ်မှာ ဣဇာက်၏အမျိုးမှဆက်လက်ပွားများမည် (က၊ ၁၇း၂၁)။ ဣရှမေလအားဖြင့်မဟုတ်ပါ။ သမ္မာကျမ်းစာ၌ ပွင့်လင်းစွာရေးသားထားသည်။

အာဗြဟံ၏သေဆုံးသွားခြင်းအကြောင်းကို မျိုးဆက်နှစ်ခုအကြား ဖြစ်ရပ်ကြောင့် ဖြစ်လာ၍ (က၊ ၂၅း၇-၁၁) ဘုရားရှင်၏ကောင်းချီးလမ်းလည်း ဖြစ်စေပါသည်။ အာဗြဟံအားပေးထားသောကတိကို ပြည့်စုံစေကြောင်း ဖော်ပြပါသည်။ ထိုကတိတော်ကို လွန်ခဲ့သောနှစ်များစွာကပင် ထားရှိပေးခဲ့သည်။ အသက်အရွယ်ကြီးရင့်မှ သေလွန်မည့်အကြောင်း ကတိတော်ဖြစ်သည် (က၊ ၁၅း၁၅)။ နှစ်ရက်ကာလစေ့မှဖြစ်သည် (ဒေသနာ၊ ၆း၃)။

အဆုံးတွင် သခင်ဘုရားသည် သူ၏ကတိတော်ကို ကရုဏာတရားဖြင့် သူ၌ သစ္စာရှိသောအာဗြဟံအား ထားရှိပေးခဲ့သည်။ နှုတ်ကပတ်တော်၌ သစ္စာရှိ တည်ကြည်သောသူအဖြစ် ပုံပမာထားရှိပေးသည်။ အကောင်းဆုံးပုံပမာ မဟုတ် သည့်တိုင် ဓမ္မဟောင်းကျမ်း၌ကယ်တင်ခြင်းသည် ယုံကြည်ခြင်း၌ တည်ကြောင်း ဖော်ပြသည် (ရောမ၊ ၄း၁-၁၂)။

သောကြာနေ့ မေလ ၂ဝ ရက်

ဆက်လက်လေ့လာရန်။

အာဗြဟံသည် သာမန်ပုရောဖက်ထက်ထူးခြားသော ဘုရားသခင်၏ အကြံအစည် တော်ကို မျှဝေပေးသူဖြစ်နေခြင်းကြောင့် ဘုရားသခင်သည် အာဗြဟံ၏ ရိုးရိုးလူသား၏အထဲသို့ဝင်ရောက်ကာ သူ့ကိုအသုံးဦပတော်မူခဲ့သည်။ မိမိ၏ သားတော်ကိုပင် ပူဇော်ရန် ဘုရားရှင်သည် ကယ်တင်ခြင်းစီမံကိန်းကို ရေးဆွဲခဲ့သည်။

ဣဇာက်သည် ဘုရားသခင်၏သားအသွင်သဏဥာန်အဖြစ် ပုံဆောင် ခဲ့သည်။ လောက၏အပြစ်အတွက်ပူဇော်ခံရန် ယဇ်အဖြစ်ထားရှိခံရသည်။ ဘုရားရှင်သည် အာဗြဟံကိုအသုံးပြုလျက် ကမ္ဘာလောကကြီးကို ဧဝံဂေလိ သတင်းဖြန့်ချိခဲ့သည်။ ထိုသို့လုပ်ဆောင်ခြင်းဖြင့် ဘုရားရှင်သည် အာဗြဟံ၏ ယုံကြည်ခြင်းကိုစမ်းသပ်ခဲ့သည်။ အလွန်မှပင်ချစ်ရသောသားကလေးကို သတ်စေကာ စမ်းသပ်မှုပြုခဲ့သည်။ အာဗြဟံခံစားရသော ဝမ်းနည်းဖွယ် နာကျင်မှုသည် ကယ်တင်ခြင်းစီမံကိန်းတွင် ဘုရားရှင် ကိုယ်တိုင်မှခံစားရသော ခံစားမှုနှင့်ထပ်တူပင်ဖြစ်သည်။ ကျဆုံးသော လူသားများကို ရွေးနုတ်ရာ၌ သားတော်ကိုအသေခံစေခြင်းသည် မည်မျှနာကျင်ရမည်ကို နားလည်စေရန် ဖြစ်သည်။ မည်မျှကိုယ်ကျိုးစွန့်ရသည့်သဘောကိုဖော်ပြခြင်းနှင့် သားတော်ကို ပေးကာဆုံးရှုံးပျက်စီးနေသော လူသားများအား ပြန်ရွေးယူရသောလုပ်ရပ် ဖြစ်သည်။ မိမိ၏သားကိုပူဇော်ရန် အာဗြဟံသည်ခံစားရမည်မှာ အမှန်ပင် ဖြစ်သည်။ စိတ်ပိုင််းဆိုင်ရာ၌ ဘုရားရှင်၏ခံစားရခြင်းနှင့်

အာဗြဟံသည် အသက်ကြီးရင့်လာပြီး မကြာမီသေဆုံးတော့မည်ကို သိထားသည်။ သူ၏အမူအရာအနေအထိုင်သည် မှတ်သားအတုယူနိုင်စေရန်နှင့် ကတိတော်ကို ပြည့်စုံစေရန်အတွက် တာဝန်ရှိသေးသည်။ ဣဇာက်ကို သူ၏နေရာကိုဝင်ရောက်ယူရန် ဘုရားသခင်ကတိထားသည့်အတိုင်း လူမျိုးများတို့၏ဖခင်ဖြစ်လာစေရန် ကတိတော် ရှိနေခဲ့သည်။ သို့သော်ငြားလည်း ယခုထိလက်ထပ်ထိမ်းမြားခြင်းမပြုရသေးပါ။ ခါနာန်အမျိုးအားလုံးသည် ရုပ်တုကိုးကွယ်သူချည်းသာဖြစ်နေသည်။ ထိုလူမျိုးများနှင့် လက်ထပ်ထိမ်းမြား ခြင်းမပြုရန် ဘုရားရှင်တားမြစ်ချက်ရှိသည်။ ထိမ်းမြားခြင်း ပြုကြလျှင် ဖောက်လှဲဖောက်ပြန်ခြင်းသို့ အမှန်ရောက်လာမည်ကိုသိထားသည်။ ထိုကြောင့် သူ၏သားပတ်ဝန်းကျင်ကို လွမ်းမိုးမည့်ပျက်စီးခြင်းလမ်းများအတွက် စိုးရမ်နေသည်။ အာဗြဟံ၏စိတ်ထဲ၌ သားအတွက်ဇနီးကောင်းရွေးချယ်ပေးရန်မှာ သူ၏သေရေးရှင်ရေးတမျှအရေးကြီးပါသည်။ ဣဇာက်သည်လည်း ဖခင်ကို အယုံအကြည် အပြည့်အဝရှိသည်။ ဖခင်၌ အမြော်အမြင်ဥာဏ်ပညာ ကြီးကြောင်းကိုလည်းသိထားသည်။ ထိုကြောင့် မိမိကိုယ်ကိုဖခင်လက်၌ အပ်နှံလျက် ကျေနပ်စိတ်ရှိသည်။ ဘုရားရှင်ကိုယ်တော်တိုင်လည်း သူ၏ အမှုအရာအတွက် ပြင်ဆင်မည်ကို စိတ်ချယုံကြည်နေသည်။ ရှေးဘိုးဘေးနှင့်ပ‌ရောဖက်များ စ. ၁၇၁.

--ဝဝဝ--